OPĆI UVJETI IZVRŠENJA USLUGE
za nabavu grafičkih i tiskarskih usluga po Narudžbenici broj 45/201
I.
Ova narudžbenica se izdaje na temelju provedenog postupka prikupljanja ponuda za nabavu grafičkih i tiskarskih usluga, koji se vodi pod evidencijskim brojem 26-96, ponude Pružatelja usluge broj ___od _____ 2026. i troškovnika dostavljenog uz ponudu. 

Ova narudžbenica se izdaje na razdoblje od 1 (jedne) godine od dana izdavanja.

II.
	Predmet ove narudžbenice su grafičke i tiskarske usluge za potrebe gradske uprave Grada Osijeka.
	Količine navedene u troškovniku iz provedenog postupka nabave su okvirne. Stvarna nabavljena količina usluga može biti veća ili manja od okvirne količine. 
	Ukupna plaćanja na temelju narudžbenice ne smiju prelaziti procijenjenu vrijednost nabave koja iznosi 8.000,00 eura bez PDV-a, a sve sukladno jediničnim cijenama iz troškovnika dostavljenog u provedenom postupku nabave koji se prilaže narudžbenici. Navedene jedinične cijene su nepromjenjive za vrijeme trajanja Narudžbenice.

III.
	Pružatelj usluga se obvezuje usluge iz točke II. vršiti tijekom 1 (jedne) godine od dana izdavanja narudžbenice ili do utroška sredstava iz točke II., sukladno potrebama Naručitelja. 
            Svaku pojedinu narudžbu Pružatelj usluga je obvezan izvršiti u roku definiranom u troškovniku za svaku pojedinu stavku od dana zaprimanja pisanog zahtjeva za izvršenje pojedine narudžbe i svih potrebnih grafičkih i tekstualnih materijala ili uzoraka. Svaki probni tisak mora ovjeriti ovlaštena osoba Naručitelja.
            Naručitelj pisani zahtjev dostavlja putem elektroničke pošte.
            Mjesto isporuke je Grad Osijek, Kuhačeva 9, Osijek.

IV.
             Pružatelj usluga je obvezan izdati elektronički račun te uz račun priložiti dokaz o izvršenim uslugama (npr. otpremnica).
	Naručitelj će isporučenu robu platiti na temelju ispostavljenih računa u roku do 30 (trideset) dana od dana zaprimanja urednog e-Računa na žiro – račun Pružatelja usluge.
		Naručitelj ima pravo prigovora na račun ako utvrdi nepravilnosti te pozvati Pružatelja usluge da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Osobe zadužene za praćenje realizacije izvršenja usluge u ime Naručitelja su Jasna Marić i Vesna Škorić.
Praćenje realizacije obuhvaća praćenje rokova izvršenja, praćenje financijske realizacije narudžbenice i praćenje ugovorenih i nabavljenih količina.

V.
Naručitelj ima pravo jednostrano raskinuti Narudžbenicu ukoliko se Pružatelj usluge ne pridržava odredbi ovih Općih uvjeta, a posebno onih koji se odnose na kvalitetu isporučene robe i rokove isporuke. 
VI.
Ugovorne strane su suglasne da će sve eventualne sporove proizašle iz ovih Općih uvjeta rješavati prvenstveno međusobnim dogovaranjem. 
Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud u Osijeku. 
Ugovorne strane su suglasne da će se na uređenje svih ostalih odnosa iz ovih Općih uvjeta primjenjivati odredbe važećeg Zakona o obveznim odnosima. 

 



















